Съобщение за инвестиционно предложение за „Оползотворяване на нови отпадъци с код 18 02 02* в Горивната инсталация – площадка Разград ˮ, с местоположение ПИ с идентификатор 61710.503.6334 по КККР на гр. Разград, възложител „ГРИЙНБЪРН” ЕООД
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ГРИЙНБЪРН” ЕООД инвестиционно предложение за „Оползотворяване на нови отпадъци с код 18 02 02* в Горивната инсталация – площадка Разград ˮ, с местоположение ПИ с идентификатор 61710.503.6334 по КККР на гр. Разград, се определя като изменение на инвестиционно предложение в обхвата на Приложение № 1 на ЗООС (Инсталациите за оползотворяване на опасни отпадъци чрез изгаряне попадат в обхвата на т. 9 от Приложение № 1 на ЗООС). Предвид това, че намерението касае изгаряне на нови опасни отпадъци, РИОСВ-Русе счита, че е необходимо да се приложат разпоредбите на чл. 93, ал. 1, т. 3 на закона и да се проведе процедура по преценяване на необходимостта от извършване на ОВОС, регламентирана в Глава шеста, Раздел III на Закона за опазване на околната среда . 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5932-(2)/30.12.2022 
Копие на писмото е изпратено в Община Разград и ИАОС.
